***ZAPISNIK***

7. redovite sjednice Akademijskog vijeća u akad. god. 2014./2015. Akademije dramske umjetnosti održane 22.05.2015. u 8,00 sati u sobi 202.

**Prisutni:** doc. Aćimović, prof. Baletić, asis. Bijelić, doc. Biljan Pušić, asis. Blagović, prof. Botica Brešan, pred. Brčić, prof. Bukvić, doc. Crnojević Carić, doc. Dević, doc. Devlahović, prof. Fruk, doc. Govedić, doc. Hrašćanec, prof. Ilijić, doc. Jelčić, doc. Jeličić, asis. Jušić, prof. Kokotović, prof. Kolbas, doc. Kovač Carić, doc. Lacko, prof. Legati doc. Linta, prof. Lukić,, asis. Maksić Japindžić, prof. Matišić, prof. Medvešek, prof. Miošić, doc. Modrić, prof. Novak, asis. Omerzo, doc. Orhel, prof. Ostojić, doc. Pavković, znan. nov. Pavlić, , prof. Perković, asis. Petković Liker, prof. Petlevski, prof. Popović, prof. Pristaš, doc. Pristaš, prof. Prohić, prof. Puhovski, prof. Rodica Virag, doc. Šesnić, prof. Ševo, doc. Švaić, prof. Terešak, prof. Tomić, prof. Trbuljak, prof. S. Tribuson, asis. Vovk, viši asis. Vrban Zrinski, doc. Vrhovnik, doc. Vukmirica, doc. Zajec, Jasna Žmak, znan. Novak,

**Studentski zbor:** Ana Sikavica

**Odsutni:** doc. Dolenčić, prof. Gamulin, doc. Jurić, prof. Kaštelan, asis. Petrović, prof. Sviličić, prof. Vasari, ,

**Ispričani:** asis. Bajc, prof. Banović, prof. Brezovec, asis. Butijer, prof. Frangeš, Agata Juniku, znan. novak, asis. Manojlović, prof. Midžić, doc. Nola, doc. Petković, prof. Rališ, prof. Sesardić Krpan, prof. Sršen, doc. Škaričić, prof. Vojković, prof. Zec, prof. Žmegač

**Stud. godina:** prof. Blažević, prof. Mihletić, prof. Nikolić, prof. Ogresta, prof. Vitaljić

**Sjednici prisustvuje tajnica Akademije:** Elizabeta Marijanović, dipl. iur.

**Zapisnik vodi:** Nina Kovačić

***DNEVNI RED***

1. Uvodna riječ dekana

2. Ovjera zapisnika sa sjednice Akademijskog vijeća održane dana 24.04.2015.

3. Izmjene i dopune Pravilnika o studiranju na Odsjeku snimanja

4. Donošenje odluke o pokretanju postupka reizbora na radna mjesta, te imenovanje stručnih povjerenstva za izradu izvješća o radu zaposlenika nakon proteka 5 godina od zadnjeg izbora na radno mjesto:

 a) umjetničko-nastavno radno mjesto izvanrednog profesora za umjetničko područje, polje: kazališna umjetnost (scenske i medijske umjetnosti), grana gluma KSENIJA ZEC

 b) umjetničko-nastavno radno mjesto izvanrednog profesora za umjetničko područje, polje: kazališna umjetnost (scenske i medijske umjetnosti), grana gluma MLADEN VASARI

5. Razmatranje i prihvaćanje izvješća s mišljenjem i prijedlogom stručnog povjerenstva, Odluke Matičnog odbora i Ocjene nastupnog predavanja za izbor u:

 a) naslovno umjetničko-nastavno zvanje docenta za umjetničko područje, polje plesna umjetnost i umjetnost pokreta, grana scensko kretanje, pristupnici Maja Marijančić i Saša Božić natječaj je raspisan za dva pristupnika

 b) naslovno nastavno zvanje predavača za umjetničko područje, polje: filmska umjetnost (filmske, elektroničke i medijske umjetnosti pokretnih slika), grana snimanje (filmsko i elektroničko) pristupnik Krešo Vlahek

 c) naslovno umjetničko - nastavno zvanje docent za umjetničko područje, polje kazališna umjetnost (scenske i medijske umjetnosti), grana gluma pristupnik Bojan Navojec

6. Prethodno prihvaćanje izvješća s mišljenjem i prijedlogom stručnog povjerenstva o ispunjavanju uvjeta za izbor nastavnika u:

 a) znanstveno-nastavno zvanje i radno mjesto docent, u znanstvenom području: humanističke znanosti, znanstveno polje: znanost o umjetnosti na neodređeno vrijeme, s nepunim radnim vremenom (50% radnog vremena u odnosu na puno radno vrijeme)

 b) umjetničko-nastavno zvanje i radno mjesto izvanrednog profesora za umjetničko područje, polje: primijenjena umjetnost, grana: fotografija (1 izvršitelj)

 c) umjetničko-nastavno zvanje i radno mjesto redovitog profesora za umjetničko područje, polje: filmska umjetnost (filmske, elektroničke i medijske umjetnosti pokretnih slika) grana montaža (2 izvršitelja)

 d) znanstveno-nastavno zvanje i radno mjesto redovitog profesora – trajno zvanje za znanstveno područje humanističkih znanosti, znanstveno polje: znanost o umjetnosti, znanstvena grana: teatrologija i dramatologija (1 izvršitelj)

 e) umjetničko-nastavno zvanje i radno mjesto izvanrednog profesora za umjetničko područje, polje: kazališna umjetnost (scenske i medijske umjetnosti), grana gluma (1 izvršitelj)

7. Promjena člana stručnog povjerenstva za utvrđivanje mišljenja o ispunjavanju uvjeta za izbor u umjetničko- nastavno zvanje i radno mjesto redovitog profesora – trajno zvanje za umjetničko područje, polje: filmska umjetnost (filmske, elektroničke i medijske umjetnosti pokretnih slika), grana filmska dramaturgija i scenarij

8. Imenovanje ispitnih povjerenstava za godišnje ispite, prijamne ispite na diplomske studije, za dodatne provjere posebnih znanja, vještina i sposobnosti za upis na preddiplomske studije i diplomske ispite (temeljem pismenih prijedloga predstojnika Odsjeka)

9. Upisi i prijamni ispiti za akademsku godinu 2015./2016.

 - prijedlog upisnih kriterija i upisnih rokova za upis u 1. godinu diplomskih studija za akademsku godinu 2015./2016.

10. Molbe studenata

11. Razno

Dnevni red je jednoglasno prihvaćen, postignut je kvorum i Vijeće je nastavilo s radom po točkama kako slijedi:

**AD 1.**

* Na početku sjednice prodekanica Perković zamolila je da Tajništvo ubuduće pripremi popis dokumentacije koju pristupnici predaju uz prijave na narječaj za izbore u zavnja (koja se traži po novim obrascima)
* „Zvizdan“ film Dalibora Matanića, osvojio je nagradu žirija u kategoriji Un Certain Regard na Cannes Film Festivalu 2015. Dekan je uputio čestitke Lukreciji Tudor, Dadi Ćosiću i Ankici Jurić Tilić.
* Od 27.04.2015. do 01.05.2015. U Istanbulu je održan SEECS Short Film Festival na kojem su studenti Akademije dramske umjetnosti osvojili 5 nagrada od 10.
* Dekan je čestitao na uspješnoj snimateljskoj radionici Vanje Černjula »Atmosfera studijskim svjetlom« koja se održala od 7. do 8. svibnja 2015. Radionicu su organizirali Akademija dramske umjetnosti u Zagrebu i Hrvatska radiotelevizija, uz podršku Hrvatskog audiovizualnog centra, te američke televizijske mreže Netflix i Jadran filma u čijem se studiju odvijala radionica.
* Akademija dramske umjetnosti u novootvorenoj dvorani F22 u Frankopanskoj ulici pokreće ciklus razgovora na aktualne i goruće teme iz kulturne politike s naglaskom na scenske i audiovizualne umjetnosti – DijalogADU.
* Dekan obavještava članove vijeća da povjerenstvo za provedbu reakreditacije dolazi na ADU u ponedjeljak 25.05.2015. i utorak 26.05.2015. Na Akademiji će povjerenstvo boraviti od 8,00 do 19,00 sati.

**AD 2.**

Jednoglasno je prihvaćen zapisnik sa sjednice održane 24.04.2015.

**AD 3.**

Jednoglasno su prihvaćene slijedeće promjene u Pravilniku Odsjeka snimanja:

*4.1. Naziv pisanog dijela diplomskog rada*

*Usvojen je prijedlog da se izmjeni dosadašnji naziv pisanog dijela diplomskog rada iz “Diplomski rad” u “Pisani dio diplomskog rada”.*

*4.2. Predloženo je i usvojeno da se u Pravilnik o studiranju uvede dolje navedeno pravilo koje će regulirati pravo studenata na snimanje režijskih filmova:*

*“Studentima koji nemaju upisan glavni umjetnički predmet nije dozvoljeno snimati režijske filmove, osim iznimno uz dopuštenje predmetnog nastavnika i predstojnika Odsjeka.”*

**AD 4.**

Jednoglasno se donosi odluka o pokretanju postupka reizbora na radna mjesta, te imenovanje stručnih povjerenstva za izradu izvješća o radu zaposlenika nakon proteka 5 godina od zadnjeg izbora na radno mjesto kako slijedi:

a) umjetničko-nastavno radno mjesto izvanrednog profesora za umjetničko područje, polje: kazališna umjetnost (scenske i medijske umjetnosti), grana gluma (Ksenija Zec) u sastavu:

 1. izv. prof. art. Blaženka Kovač Carić

 2. izv. prof. art. Franka Perković

 3. red. prof. art. Ivica Boban, u miru

b) umjetničko-nastavno radno mjesto izvanrednog profesora za umjetničko područje, polje: kazališna umjetnost (scenske i medijske umjetnosti), grana gluma (Mladen Vasari) u sastavu:

1. izv. prof. art. Mare Sesardić Krpan

 2. izv. prof. art. Blaženka Kovač Carić

 3. red. prof. art. joško Juvančić, u miru

**AD 5.**

Razmatraju se izvješća s mišljenjem i prijedlogom stručnog povjerenstva, Odluke Matičnog odbora i Ocjene nastupnog predavanja za izbor u:

a) naslovno umjetničko-nastavno zvanje docenta za umjetničko područje, polje plesna umjetnost i umjetnost pokreta, grana scensko kretanje, pristupnici Maja Marijančić i Saša Božić (natječaj je raspisan za dva pristupnika)

Imenuje se povjerenstvo za brojanje glasova u sastavu: doc. art. Branko Linta, red. prof. art. Boris Popović i izv. prof. art Snježana Tribuson

Podijeljeni su glasački listići te se utvrđuje da glasuje ukupno 58 članova vijeća, te da je Saša Božić dobio 55 za, 1 nevažeći i 2 glasa protiv izvješće i izbor.

Podijeljeni su glasački listići te se utvrđuje da glasuje ukupno 59 članova vijeća, te da je Maja Marijančić dobila 55 za, 2 nevažeća i 2 glasa protiv za izvješće i izbor.

Potom dekan proglašava da su većinom glasova Saša Božić i Maja Marjančić izabrani u naslovno umjetničko-nastavno zvanje docenta za umjetničko područje, polje plesna umjetnost i umjetnost pokreta, grana scensko kretanje, te će predmet biti poslan Vijeću umjetničkog područja na potvrdu.

b) naslovno nastavno zvanje predavača za umjetničko područje, polje: filmska umjetnost (filmske, elektroničke i medijske umjetnosti pokretnih slika), grana snimanje (filmsko i elektroničko) pristupnik Krešo Vlahek

Točka se skida s dnevnog reda i odgađa za slijedeću sjednicu Akademijskog vijeća.

c) naslovno umjetničko - nastavno zvanje docent za umjetničko područje, polje kazališna umjetnost (scenske i medijske umjetnosti), grana gluma pristupnik Bojan Navojec

Podijeljeni su glasački listići te se utvrđuje da glasuje ukupno 55 članova vijeća, te da je 53 za i 2 nevažeća za izvješće i izbor.

Potom dekan proglašava da je većinom glasova Bojan Navojec izabran u naslovno umjetničko-nastavno zvanje docenta za umjetničko područje, polje kazališna umjetnost (scenske i medijske umjetnosti), grana gluma, te će predmet biti poslan Vijeću umjetničkog područja na potvrdu.

**AD 6.**

Prihvaćaju se izvješća s mišljenjem i prijedlogom stručnog povjerenstva o ispunjavanju uvjeta za izbor nastavnika u:

a) znanstveno-nastavno zvanje i radno mjesto docent, u znanstvenom području: humanističke znanosti, znanstveno polje: znanost o umjetnosti na neodređeno vrijeme, s nepunim radnim vremenom (50% radnog vremena u odnosu na puno radno vrijeme)

Nakon izvješća dekan je otvorio raspravu.

 Izvješće se jednoglasno prihvaća.

b) umjetničko-nastavno zvanje i radno mjesto izvanrednog profesora za umjetničko područje, polje: primijenjena umjetnost, grana: fotografija (1 izvršitelj)

Nakon izvješća dekan je otvorio raspravu.

 Izvješće se jednoglasno prihvaća.

c) umjetničko-nastavno zvanje i radno mjesto redovitog profesora za umjetničko područje, polje: filmska umjetnost (filmske, elektroničke i medijske umjetnosti pokretnih slika) grana montaža (2 izvršitelja)

Nakon izvješća dekan je otvorio raspravu.

 Izvješća se jednoglasno prihvaćaju.

d) znanstveno-nastavno zvanje i radno mjesto redovitog profesora – trajno zvanje za znanstveno područje humanističkih znanosti, znanstveno polje: znanost o umjetnosti, znanstvena grana: teatrologija i dramatologija (1izvršitelj)

Nakon izvješća dekan je otvorio raspravu.

 Izvješće se jednoglasno prihvaća.

e) umjetničko-nastavno zvanje i radno mjesto izvanrednog profesora za umjetničko područje, polje: kazališna umjetnost (scenske i medijske umjetnosti), grana gluma (1 izvršitelj)

 Točka se skida s dnevnog reda jer nije napisano izvješće.

Prof. tribuson zanima po čemu su navedeni pristupnici odabrani za izbor u više zvanje. Prof. Popović odgovorio je da se o tome raspravljalo na prethodne četiri sjednice Akademijskog vijeća i da je odlučeno da sada na ovaj način idu predmetna napredovanja.

Dekan je još jednom naglasio da ubuduće neće on odlučivati o napredovanjima već svaki Odsjek za sebe.

**AD 7.**

Jednoglasno se mijenja član stručnog povjerenstva za utvrđivanje mišljenja o ispunjavanju uvjeta za izbor u umjetničko- nastavno zvanje i radno mjesto redovitog profesora – trajno zvanje za umjetničko područje, polje: filmska umjetnost (filmske, elektroničke i medijske umjetnosti pokretnih slika), grana filmska dramaturgija i scenarij, te je novo povjerenstvo slijedeće:

1. Red. prof. art. Bruno Gamulin
2. Red. prof. art. Nenad Puhovski
3. Red. prof. art. Vjeran Zuppa, dr. sc. u miru (umjesto prof. Ivande)

**AD 8.**

Jednoglasno se prihvaćaju imenovanja ispitnih povjerenstava za godišnje ispite, prijamne ispite na diplomske studije, za dodatne provjere posebnih znanja, vještina i sposobnosti za upis na preddiplomske studije i diplomske ispite (temeljem pismenih prijedloga predstojnika Odsjeka)

**AD 9.**

Upisi i prijamni ispiti za akademsku godinu 2015./2016.

- prijedloge upisnih kriterija i upisnih rokova za upis u 1. godinu diplomskih studija za akademsku godinu 2015./2016. Predstojnici Odsjeka trebaju dostaviti u Ured za studente

**AD 10.**

Molbe studenata:

Akademijsko vijeće prihvatilo je molbe studenata po preporuci odsjeka:

|  |  |  |  |
| --- | --- | --- | --- |
| 1. | SILVIO MIROŠNIČENKO | FTVR | - molba za temu diplomskog teorijskog rada: REPREZENTACIJA STVARNOSTI U FILMOVIMA AUSTRIJSKIH REDATELJA NIKOLAUSA GEYRHALTERA, URLICHA SEIDLA I MICHAELA GLAWOGERA, pod mentorstvom prof. Gorana Devića, - praktični diplomski film : FRANKO ELEK - mentor prof. Nenad Puhovski Ujedno moli da mu se odobri izlazak na diplomski ispit budući da je obavio sve studentske obveze.Odsjek odobrava  |
| 2. | LIDIJA ŠPEGAR | FTVR | molba za odobrenje teme pisanog dijela diplomske radnje pod naslovom: INTERVJU U DOKUMENTARNOM FILMU pod mentorstvom prof. Nenada Puhovski,praktični dio dipl. rada je  dokumentarni film KAMO IDEM(O)?, mentori prof. Nenad Puhovski i prof. Goran DevićUjedno moli da joj se odobri izlazak na diplomski ispit budući da je obavila sve svoje studentske obveze.Odsjek odobrava |

|  |  |  |  |
| --- | --- | --- | --- |
| 3. | IGOR HUSAK | FTVR | molba za izlazak na ispit iz glavnog umjetničkog predmeta REŽIJA DOKUMENTARNOG FILMA u rujanskom ispitnom roku, zbog nemogućnosti pristupa u ljetnom ispitnom roku, radi izvannastavnih i obiteljskih razloga.Odsjek odobrava |
| 4. | TADIJA TADIĆ | FTVR | molba za naknadno testiranje zimskog semestra i upis u ljetni semestar ak.god. 2014/2015., sa obrazloženjem kako nije dobio potpis iz obaveznog (gl. umjetničkog) predmeta i da nije znao da treba testirati semestar bez obzira na dobiveni/nedobiveni potpis.Odsjek odobrava molbu zbog odsustva prof. Jurića u vrijeme potpisivanja/potvrđivanja obavljenih studentovih obveza. |
| 5. | TJAŠA NINIĆ | PRODUKCIJA | - molba za priznavanje i i upis izbornog predmeta: SURADNJA NA AKADEMSKIM PROJEKTIMA, za rad na klasi Jelčić,  budući da  radi  na dvije klase na odsjeku Glume zbog manjka producenata ( klasa Medvešek i klasa Jelčić)Odsjek ne odobrava molbu |
| 6. | MARIO PUĆIĆ | SNIMANJE | molba za stavljanje studija u status mirovanja za cijelu ak. god. 2014/2015., budući da nije u mogućnosti redovito pohađati nastavu zbog obiteljskih razloga ( bolest u obitelji). Molbi prilaže liječničku potvrdu.Odsjek odobrava |
| 7. | MARINA PAULENKA | SNIMANJE | molba za temu diplomske radnje "**Reprezentacija žene u arhitekturi nadzora**" pod mentorstvom prof. Leonide Kovač,praktični dipl. rad pod naslovom **DRUGI DOM** pod mentorstvom prof. Sandre Vitaljić.Ujedno moli **izlazak na diplomski ispit**  budući da je obavila sve studentske obveze.Odsjek odobrava |
| 8. | IVOR ŠONJE | MONTAŽA | molba za ispis izbornog predmeta IZVEDBA, INTERNET I DRUŠTVENI MEDIJI, zbog preopširnosti i iziskivanja mnogo vremena. A koje mu je potrebno za rad na glavnim umjetničkim predmetima.Odsjek odobrava |
| 9. | NINA UGRINOVIĆ | MONTAŽA | molba za ispis izbornog predmeta IZVEDBA, INTERNET I DRUŠTVENI MEDIJI, a zbog opsežnosti i zahtjevnosti tog predmeta jer ugrožava vrijeme potrebno za obavljanje obveznih  predmeta.  Odsjek odobrava |
| 10. | NATKO JURDANA | DRAMATURGIJA | molba za termin  izlaska na ispite glavnih umjetničkih predmeta u jesenskom roku, budući da u ljetnom roku nije u mogućnosti pristupiti ispitima zbog izbivanja izvan RH.Odsjek odobrava |

Odobrava se naknadno pristigla molba studentice Eme Kani za mirovanjem studija .

**AD 11.**

Razno.

* Jednoglasno se odobrava molba prof. Kokotovića za korištenjem studijske godine u akademskoj godini 2015./2016.

Zapisnik sastavila Dekan

 Nina Kovačić red. prof. art. Borna Baletić